【明報專訊】近期因英國國安法案件捲入風眼嘅香港駐倫敦經貿辦（ETO），其處長羅莘桉（Gilford）近日喺社交網站發帖，重提ETO先前協辦或支持嘅活動，提醒外界ETO平日做乜，說好ETO故事。
出席金庸研討會睇莎翁
繼日前視像出席劍橋大學一個有關小說家金庸嘅研討會，Gilford連續兩日喺LinkedIn發帖，講自己先後出席過鄧樹榮工作室喺倫敦演出嘅莎士比亞經典劇《李爾王》，同埋視像出席挪威香港商會喺挪威奧斯陸舉行嘅周年大會。睇番兩個活動，前者喺5月11號舉行，後者喺5月14號，都係喺經貿辦職員5月頭被捕之後。
Gilford分別喺文中感謝鄧樹榮將創新演出帶上國際舞台，形容自己睇演出都感到新奇。佢另外感謝挪威香港商會自1988年以嚟促進香港同挪威經貿往來同友誼，期待繼續合作。
相關字詞﹕倫敦經貿辦